**Upute za provedbu ispita DM za učenike šk.godina 2021./2022.**

* **Nakon zaključivanja ocjena u sustavu postani-student trebate potvrditi ocjene četvrtog razreda do 05.06. Tko nije potvrdio svoje osobne podatke, ocjene prvog, drugog i trećeg razreda treba isto učiniti što prije.**

**Tko ne potvrdi neće biti rangiran.**

* **Pratite raspored održavanja ispita na svojim stranicama** [**www.postani-student.hr**](http://www.postani-student.hr) **ili** [**www.ncvvo.hr**](http://www.ncvvo.hr) **ili** [**http://ss-tehnicka-pu.skole.hr/**](http://ss-tehnicka-pu.skole.hr/)
* **Ispred škole dolazite sat vremena prije početka provođenja ispita**
* **Sa unutarnje strane ulaznih vratiju škole biti će objavljen raspored sjedenja po ispitnim prostorijama sat vremena prije početka provođenja ispita**
* **Na ispite nosite svoju kemijsku olovku plave ili crne boje te ostali pribor propisan u vodiču za polaganje ispita DM (za Matematiku, Fiziku i Kemiju: samo jedan trokut ili ravnalo te džepno računalo propisanih karakteristika i bez poklopca, za Likovnu umjetnost jedan flomaster)**
* **Od 8:35 možete ući u školu u svoju ispitnu prostoriju. Na ulaznim vratima ispitne prostorije biti će izvješen rapored sjedenja unutar prostorije. Na klupu za odlaganje odlažete ugašeni mobitel, ručni sat, slušalice, torbu i slično. Mobilni telefon i drugi elektronički audio i video uređaji za vrijeme pisanja ispita smiju se nalaziti samo na mjestu predvidenome za to. U slučaju posjedovanja takvih uredaja, učeniku odnosno pristupniku izriče se mjera poništavanja svih položenih ispita izabrana polaganja ostalih ispita u tome ispitnom roku. Dežurni nastavnici vas pozivaju u učionicu, sjedate na svoje mjesto te na stol stavljate svoju osobnu iskaznicu ili drugi dokument sa slikom.**
* **Ukoliko netko zaboravi dokument, nemojte se zbog toga vraćati kući i kasniti na ispit već dođite bez dokumenta, biti ćete prepoznati**
* **Na klupi je osim kemijske olovke i dopuštenog pribora dopušteno imati samo bocu s vodom bez etikete**
* **Ako kasnite do pola sata biti će vam dopušten ulaz u ispitnu prostoriju**
* **Prvih pola sata i zadnjih 15 minuta ispita nije dopušteno izlaziti iz ispitne prostorije**
* **Ukoliko trebate na WC tijekom trajanja ispita podignete ruku i zatražite od dežurnog nastavnika koji će vas ispratiti. Nije dopušten istovremeni odlazak na WC više učenika.**
* **Voditelj ispitne prostorije čita vam upute, upućuje i vodi vas tijekom ispita. Na svaki dokument na predviđeno mjesto lijepite barkodove koji vas predstavljaju pazeći da ne koristite barkod na kojem piše vaše ime.**
* **Na ispitu nigdje ne smijete pisati svoje ime jer vam se zbog toga može poništiti ispit. U slučaju ispravka točnog odgovora potpisujete sa parafom što znači inicijalima vašeg imena i prezimena.**
* **Po završetku ispita dizanjem ruke pozivate dežurnog nastavnika koji pregledava jeste li na svim dokumentima zalijepili barkod, umeće sve ispitne materijale u omotnicu za povrat, zatvara je i na nju lijepi jedan vaš barkod. Izvan omotnice za povrat ostaju samo preostali barkodovi sa vašim imenom i iskorištena omotnica u kojoj je ispit došao.**
* **U miru napuštate školu ako nije zadnjih petnaest minuta kada čekate kraj ispita i tada napuštate školu.**
* **Ukoliko je netko bolestan i ne može pristupiti ispitu na dan ispita ili prije može se javiti u chat ispitnom koordinatoru ili drugim putem a u roku tri dana od početka ispita donijeti liječničku ispričnicu čime će opravdati izostanak ali neće moći upisati željeni studijski program. Za neopravdani izostanak trebate platiti 175 kn prije podjele potvrda o položenim ispitima DM.**